সূর্যকান্তা ব্যাস

সূর্যকান্তা ব্যাস (২৩ ফেব্রুয়ারী ১৯৩৮ - ২৫ সেপ্টেম্বর ২০২৪), যাঁকে জিজি বলে ডাকা হত, একজন ভারতীয় রাজনীতিবিদ এবং রাজস্থানের পুষ্কর্ণ ব্রাহ্মণ সম্প্রদায়ের একজন ব্যক্তিত্ব ছিলেন। তিনি রাজস্থান বিধানসভায় ছয়বারের সদস্য ছিলেন, তারমধ্যে যোধপুর আসন থেকে তিনি তিনবার প্রতিদ্বন্দ্বিতা করেছিলেন এবং তারপর ২০০৮ সাল থেকে তিনি সুরসাগর বিধানসভা আসনে প্রতিদ্বন্দ্বিতা করেছেন। তিনি উমাশঙ্কর ব্যাসকে বিবাহ করেছিলেন।

 রাজনৈতিক জীবন 
সূর্যকান্তা তাঁর রাজনৈতিক জীবনে বিভিন্ন পদে অধিষ্ঠিত ছিলেন। তিনি জন সংঘের সদস্য হিসেবে তাঁর কর্মজীবন শুরু করেন। তিনি ১৯৬৯ সালে দলের যোধপুর শহর শাখার সহ-সভাপতির পদ গ্রহণ করেন। তিনি ১৯৭৭ সালে যোধপুর জেলা জনতা পার্টির সভাপতি ছিলেন এবং ১৯৮০ সাল থেকে তিনি যোধপুরে বিজেপি মহিলা শাখার সভাপতির পদে অধিষ্ঠিত ছিলেন।

তিনি ১৯৭২ এবং ১৯৮৩ সালে পৌর কাউন্সিলর নির্বাচিত হন। এরপর রাজস্থান বিধানসভার সদস্য হিসেবে তিনি ছয়বার দায়িত্ব পালন করেছেন। তাঁর প্রথম তিন মেয়াদে, তিনি ১৯৯০, ১৯৯৩ এবং ২০০৩ সালে যোধপুর নির্বাচনী এলাকা থেকে নির্বাচিত হয়েছিলেন। পরে ২০০৮, ২০১৩ এবং ২০১৮ সালের রাজস্থান বিধানসভা নির্বাচনে তিনি সুরসাগর নির্বাচনী এলাকা থেকে প্রতিদ্বন্দ্বিতা করেছিলেন এবং জয়ী হয়েছিলেন। তিনি বসুন্ধরা রাজে ও ভৈরোঁ সিং শেখাওয়াতের সরকারের সময় যোধপুরের উন্নয়নে গুরুত্বপূর্ণ ভূমিকা পালন করেন। এমনকি অশোক গেহলট মুখ্যমন্ত্রী থাকাকালীনও, তিনি এই অঞ্চলের উন্নয়নে অবদান রেখেছেন। তিনি ১৯৯৮ সালের বিধানসভা নির্বাচনে কংগ্রেস প্রার্থী যুগল কাবরার কাছে হেরে যান। বার্ধক্যের কারণে তাঁকে ২০২৩ সালের বিধানসভা নির্বাচনের জন্য সুরসাগর আসন থেকে নির্বাচনের টিকিট দেওয়া হয়নি, যদিও তার নির্বাচনে দাঁড়ানোর ইচ্ছা ছিল।

 মৃত্যু 
সূর্যকান্তা দীর্ঘ অসুস্থতার পর ২০২৪ সালের ২৫শে সেপ্টেম্বর ৮৬ বছর বয়সে মারা যান। দলীয় সীমানা ছাড়িয়ে রাজনীতিবিদরা তাঁর মৃত্যুতে শোক প্রকাশ করেন এবং এটিকে কেবল বিজেপির জন্য নয়, বরং তাঁর সম্প্রদায়ের জন্যও ক্ষতি বলে অভিহিত করেছেন।

 পুরস্কার এবং সম্মাননা 
সমাজের উন্নয়নে অবদানের জন্য সূর্যকান্তাকে একাধিকবার সম্মানিত করা হয়েছিল। তিনি যোধপুর নির্বাচনী এলাকা এবং রাজস্থান বিধানসভার অন্যতম জনপ্রিয় ব্যক্তিত্ব ছিলেন। তার বক্তৃতা দক্ষতার জন্য পরিচিত, তিনি ২০১২ সালের জন্য বিধানসভার সেরা বিধায়ক হিসেবেও স্বীকৃত হয়েছিলেন 

 তথ্যসূত্র 

বিষয়শ্রেণী:রাজস্থান বিধানসভার সদস্য ২০১৮-২০২৩
বিষয়শ্রেণী:রাজস্থানের ভারতীয় জনতা পার্টির রাজনীতিবিদ
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:রাজস্থান বিধানসভার সদস্য ২০০৮-২০১৩
বিষয়শ্রেণী:রাজস্থান বিধানসভার সদস্য ২০০৩-২০০৮
বিষয়শ্রেণী:রাজস্থান বিধানসভার সদস্য ১৯৯৩-১৯৯৮
বিষয়শ্রেণী:রাজস্থান বিধানসভার সদস্য ১৯৯০-১৯৯২
বিষয়শ্রেণী:রাজস্থান বিধানসভার সদস্য ২০১৩-২০১৮
বিষয়শ্রেণী:যোধপুরের ব্যক্তি
বিষয়শ্রেণী:২০২৪-এ মৃত্যু
বিষয়শ্রেণী:১৯৩৮-এ জন্ম